Ինչպես տեղեկացրին ՀՀ կառավարության տեղեկատվության և հասարակայնության հետ կապերի վարչությունից, վարչապետը շնորհավորել է Մարկ Փրիթչարդին՝ պաշտոնը ստանձնելու կապակցությամբ և նշել, որ ՀՀ կառավարությունը մեծ հույսեր է կապում նրա գործունեության հետ՝ հայ-բրիտանական առևտրատնտեսական կապերը զարգացնելու և դրանց նոր թափ հաղորդելու առումով: Կարեն Կարապետյանն ընդգծել է, որ երկու երկրների միջև առևտրաշրջանառության ծավալներն ավելացնելու մեծ ներուժ կա, որը ներկայումս ամբողջությամբ չի օգտագործվում: Վարչապետը նշել է, որ կառավարությունը մեծածավալ բարեփոխումներ է իրականացում տնտեսության ու այլ ոլորտներում և ավելացրել, որ մեր երկիրը կարող է բարենպաստ պայմաններ առաջարկել բրիտանական կապիտալին, այդ թվում՝ եվրասիական և իրանական շուկաներ մուտք գործելու առումով: